CELEX: 62019TN0322
Language: hr
Date: 2019-05-27 00:00:00
Title: predmet T-322/19: Tužba podnesena 27. svibnja 2019. — El-Qaddafi protiv Vijeća

22.7.2019   
            
            
               HR
            
            
               Službeni list Europske unije
            
            
               C 246/38
            
         
      Tužba podnesena 27. svibnja 2019. — El-Qaddafi protiv Vijeća
      (predmet T-322/19)
      (2019/C 246/40)
      Jezik postupka: engleski
      
         Stranke
      
      
         Tužiteljica: Aisha Muammer Mohamed El-Qaddafi (Muscat, Oman) (zastupnik: S. Bafadhel, barrister)
      
         Tuženik: Vijeće Europske unije
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi Odluku Vijeća 2017/497/ZVSP od 21. ožujka 2017. o provedbi Odluke (ZVSP) 2015/1333 o mjerama ograničavanja s obzirom na stanje u Libiji, u dijelu u kojem se u njoj ime tužiteljice zadržava na popisu u Prilozima I. i III. Odluci Vijeća 2015/1333/ZVSP od 31. srpnja 2015. o mjerama ograničavanja s obzirom na stanje u Libiji;
               
            
                  —
               
               
                  poništi Provedbenu uredbu Vijeća (EU) br. 2017/489 od 21. ožujka 2017. o provedbi članka 21. stavka 5. Uredbe (EU) 2016/44 o mjerama ograničavanja s obzirom na stanje u Libiji, u dijelu u kojem se u njoj ime tužiteljice zadržava na popisu u Prilogu II. Uredbi Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji; i
               
            
                  —
               
               
                  naloži Vijeću Europske unije snošenje troškova nastalih u vezi s postupkom pred Općim sudom u skladu s Poslovnikom Općeg suda.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe četiri tužbena razloga.
      
                  1.
               
               
                  Prvi tužbeni razlog, kojim se tvrdi da je Vijeće Europske unije nije pravodobno postupalo u vezi s priopćavanjem pobijanih mjera u odnosu na tužiteljicu. To je dovelo do bitne povrede postupka u vezi s pravom na djelotvornu sudsku zaštitu zbog koje je tužiteljici nastala šteta.
               
            
                  2.
               
               
                  Drugi tužbeni razlog, kojim se tvrdi da se odluka Vijeća da ponovno uvrsti tužiteljicu na popis temelji na istovjetnim razlozima kao i mjere ograničavanja koje su prethodno poništene presudom Općeg suda od 28. ožujka 2017. u predmetu T-681/14, što je protivno načelima res judicata i pravne sigurnosti i pravu na djelotvoran pravni lijek.
               
            
                  3.
               
               
                  Treći tužbeni razlog, kojim se navodi da se u pobijanim aktima ne navodi pravna osnova za zadržavanje tužiteljice na popisu, neovisno o temeljnoj promjeni u okolnostima u Libiji. Vijeće nije pružilo pojedinačne, posebne i konkretne razloge za pobijane mjere, koje se ne temelje ni na kakvim priloženim dokazima.
               
            
                  4.
               
               
                  Četvrti tužbeni razlog, kojim se tvrdi da se pobijanim mjerama povređuju tužiteljičina temeljna prava, uključujući pravo na zdravlje, pravo na obiteljski život, pravo vlasništva i pravo na učinkovitu obranu kako su zajamčeni Poveljom Europske unije o temeljnim pravima.